Peste 1.000 de bicicliști au plecat din parcul Herăstrau în plimbare. N-au vrut să-l numească protest, prentru că nu aveau autorizație.

„Este o adunare publică care îndeplinește toate condițiile legale, doar că nu se va închide traficul. Responsabilitatea revine fiecărui participant, bicicleta este un vehicul, oamenii circulă pe partea carosabilă absolut legal”, a spus Marian Ivan, organizator.

„Orașul nostru nu are pistă de biciclete, toate mașinile în trafic încearcă să dea peste noi, cel puțin taximetriștii”, a spus unul dintre cei prezenți la eveniment.

„Am și ieșit în stradă, să ne spunem oful ăsta, că vrem infrastructură, ca lumea, nu praf în ochii cum e pista de pe Calea Victoriei”, a adăugat un alt biciclist.

„Am ieșit să mă plimb și dacă mai mulți prieteni au zis că vor să vină să ne întâlnim aici, am zis de ce nu, e o plimbare frumoasă de sâmbătă”, a spus un biciclist.

Bicicliștii au parcurs un traseu de 18 kilometri, de la Parcul Herăstrău, podul Basarab și până în Parcul Tineretului.